Nakon što je predsjednik HDZ-a Tomislav Karamarko izjavio da je žalosno što predsjednik Ivo Josipović nije shvatio da je Tito teško kompromitirao antifašističku borbu zločinima nakon rata i da bi izbacio Titovu bistu iz Ureda predsjednika jer ga smatra odgovornim za stotine tisuća žrtava, jutros je stigla reakcija iz Ureda predsjednika.

Zanimljivo je međutim, čuti što o Titu misli prvi predsjednik Hrvatske Franjo Tuđman čiji se stav o zločinima počinjenim nakon Drugog svjetskog rata većinom ne razlikuju od izjava Tomislava Karamarka. No, Franjo Tuđman u intevjuu za dokumentarac Josipa Sedlara itekako spominje i zasluge Josipa Broza Tita koje su osigurale samoodređenje Hrvatske.

" Tito je bez dvojbe bio jedan od najvećih državnika Europe razdoblja Drugog svjetskog rata. Bio je komunist, marksist, ali je bio pragmatičan političar i želio je ostvariti ravnopravnost hrvatskog naroda u okviru Jugoslavije kao što je želio i da ta njegova Jugoslavija bude ravnopravna Sovjetskom savezu", rekao je Tuđman i dodao da su zasluge Tita u tome što je sa "antifašističkim pokretom doveo hrvatski narod na stranu pobjedničkih demokratskih sila antifašističke koalicije, što je omogućio da se stvori federalistička država Hrvatska i po Ustavu iz 1945. i 1971. što su bile pravne pretpostavke za samoodređenje Hrvatske."

>> Karamarko: Da sam predsjednik Hrvatske, izbacio bih Titovu bistu iz ureda